Kedves Szolgatársaim!

Ebben az évben a hittanversennyel egy időben, egy helyen rendezzük az egyházkerületi közgyűlés által elrendelt „Diáktoborzó” konferenciát. A toborzó célja, hogy felhívja a felső tagozatos tanulókat a református középiskolákban történő továbbtanulás lehetőségére.

A Tatai egyházmegyében három középiskolát várunk:

* Pápai Ref. Kollégium Gimnáziuma és Művészeti Szakközépiskolája *(4, és hat évfolyamos oktatás, diákotthoni elhelyezéssel)*
* Tatai Ref. Gimnázium *(4 éves, és 2015 szeptemberétől 6 évfolyamos oktatás, diákotthon nélkül)*
* Neszmélyi Művészeti Szakközépiskolai oktatás (4 éves oktatás, diákotthon nélkül).

Dr. Márkus Mihály püspök volt szíves képviselni az egyházmegyét az előkészítő megbeszélésen. A megbeszélés alapján a nap programja az alábbiak szerint alakul:

|  |
| --- |
|  **09 30**-tól Érkezés, regisztráció |
|  **10 00**-tól Áhitat |
|  **10.15**-től A verseny és a nap programjának ismertetése |
| **10 30**-tól Verseny (tesztírás a tantermekben) | „Toborzó”: a versenyen részt nem vevő fiatalok és szüleik maradnak a tornateremben, a három iskola vetítettképes bemutatkozása |
| **11 30**-tól a „Toborzó” résztvevői és a bíráló bizottság tagjai ebédelnek |
| **12 15**-től A hittanverseny résztvevői ebédelnek | A „Toborzó” folytatódik: a tantermekben csoportbeszélgetés az általános iskolások és a középiskolások között;a tornateremben fórumbeszélgetés a szülők, a kísérő tanárok és a lelkészek részvételével |
|  **13 00**-tól táncház, játékok, esetleg „Toborzó” folytatása |
|  **14 00** Eredményhirdetés, zárás |

A jelentkezéssel kapcsolatos tudnivalók: **az október 19-i** határidő feltétlen tartandó. Nemcsak a kellő számú bíráló felkérése, valamint az ebédrendelés miatt, hanem azért is, hogy az iskolák tudják: mennyi nyomtatvánnyal készüljenek, ill. hogy elő lehessen készülni a csoportmunkára, stb.

A Roboz Péternek (e.m. ifjúsági referens) elküldendő jelentkezés (peterroboz@yahoo.com) tartalmazza a következő információkat:

* gyülekezet neve;
* a csoportot kísérő-vezető neve
* hittanversenyző csapat(ok) elnevezése, csapat tagjainak név szerinti felsorolása (3-3 fő)
* a Diáktoborzóra érkezők neve;
* kísérők (szülők, gk. vezetők, stb.) létszáma
* a gyülekezeti összlétszám.

Minden fáradozásotokat megköszönve, szeretettel:

Komárom, 2014. október 2.

Máté László